"Iadul pe pământ", noi bombardamente în Rafah. Debarcaderul SUA de 320 de milioane de dolari e rupt, palestinienii au rămas fără ajutor
Israelul a bombardat din nou Fâșia Gaza, acolo unde un oficial ONU spune că s-a dezlănțuit „iadul pe pământ”. Au lansat rachete chiar în zona corturilor de refugiați de lângă Rafah și cel puțin 37 de palestinieni au murit în bombardamente. În aceeași zonă, acum câteva zile un raid a declanșat un incendiu în care au murit 45 de oameni. Iar atacurile au lovit zone unde armata nu ordonase evacuări. Apar noi probleme și pentru livrarea ajutoarelor pentru palestinienii înfometați. Pachetele americane sunt blocate, după ce debarcaderul pe care Statele Unite l-au construit temporar a fost rupt de marea agitată. Reparațiile vor dura cel puțin o săptămână, spune Pentagonul.